**Persondatapolitik for Grundejerforeningen Kirkemosen-Brønshøj**

Grundejerforeningen Kirkemosen-Brønshøj er omfattet af EU's databeskyttelsesforordning, som suppleres af Databeskyttelsesloven (lov nr. 502 af 23. maj 2018). Med baggrund heri er fastsat følgende politik for grundejerforeningen af bestyrelsen:

***Hvad betyder reglerne om databeskyttelse for jer som medlem af grundejerforeningen?***  
Medlemmerne har ret til at vide, hvilke oplysninger grundejerforeningen har, og hvordan den anvender disse oplysninger.  
   
***Hvilke oplysninger opbevarer grundejerforeningen om jer?***Grundejerforeningen bruger kun de oplysninger, som I selv har videregivet til bestyrelsen:

* da I blev medlem
* ved fremsendelse af opdatering fra jer
* ved anmodning fra os om at få en opdatering

*Medlemskartoteket indeholder følgende oplysninger:*

* medlemmers navn
* medlemmers adresse, evt. telefonnummer og mailadresse
* antallet af medlemmer i foreningen

*Oplysninger i medlemskartoteket bruges til:*

* at kontakte medlemmerne
* kassererens kontingentopkrævning
* opdatering af medlemslistentil brug for meddelelser og orienteringer fra bestyrelsen

Til brug for opkrævning af kontingent har kassereren kun bankinformation om medlemmerne, som de selv har givet til kassereren. Derudover opbevarer kassereren kontonumre på dem, der modtager betaling for udlæg.

***Sådan behandler vi de oplysninger, som vi har om jer***  
Grundejerforeningen videregiver ikke oplysninger om foreningens medlemmer omfattet af databeskyttelsesloven mv. til andre. Oplysningerne opbevares beskyttet. Kun grundejerforeningens bestyrelse har adgang til disse oplysninger.

Grundejerforeningens oplysninger om medlemmerne, som efter ændringsanmodning fra et medlem, ikke længere skal bruges, herunder ved fraflytning, slettes straks.

*Hvad skal I gøre i forbindelse med vores opbevaring af jeres oplysninger?*

Det er vigtigt, at I husker at sende ændringer i jeres oplysninger til os. Som beskrevet ovenfor så opdaterer vi kun oplysninger på basis af henvendelse fra jer.